Downloaded from YTS.MX
Official YIFY movies site: YTS.MX
ΜΟΝΟ ΣΕ ΕΝΑ ΠΡΑΓΜΑ ΕΜΠΙΣΤΕΥΟΜΑΙ ΜΙΑ ΓΥΝΑΙΚΑ, ΠΩΣ ΔΕΝ ΘΑ ΕΠΑΝΕΛΘΕΙ ΣΤΗ ΖΩΗ
ΑΦΟΤΟΥ ΠΕΘΑΝΕΙ. - ΑΝΤΙΦΑΝΗΣ
Έντα... Τέσμαν.
Κατάλαβα καλά; Του συζύγου είναι το σπίτι;
Σκέτο Έντα.
Θα μας πείτε όσα εκτυλίχθηκαν εκείνο το βράδυ,
όπως τα θυμάστε, μέχρι τη στιγμή του πυροβολισμού;
Είναι λίγο θολή η μνήμη μου.
Ήταν και πάρτι, άλλωστε.
Θα βάλω τα δυνατά μου, φυσικά.
Για αρχή, θυμάμαι έναν άνθρωπο σε κακό χάλι.
- Τον έσερναν στο χολ. - Πριν απ' αυτό.
- Αρκετά ουρλιαχτά. - Νωρίτερα.
Από πού να ξεκινήσω;
Από την αρχή.
Έντα;
Η Αϊλίν Λάβμποργκ στο τηλέφωνο.
Θέλει να σου μιλήσει. Επιμένει, μάλιστα.
Αϊλίν Λάβμποργκ. Νόμιζα ότι δεν ήθελες να μου ξαναμιλήσεις ποτέ.
Έντα Γκάμπλερ. Έμαθα ότι κάνεις πάρτι απόψε.
Ναι. Για να παρουσιάσω τον κύριο και την κυρία Τέσμαν στην κοινωνία.
Να τους δείξω ποιοι είμαστε.
Ποιοι δεν είστε.
Θα έρθεις, λοιπόν;
Θα θυμηθούμε τα παλιά.
Ελπίζω όχι.
Τα λέμε απόψε.
Αϊλίν...
Τον νου σας. Μεταφέρω τις πατάτες.
Να χαρείς, Τζον. Σου το 'πα το πρωί. Θέλω επτά ολόκληρα λεμόνια.
- Θαυμάσια, γλυκιά μου. Εύγε. - Θέλει πιο πολύ ζουμί εκεί.
Επιτέλους, μια κυρία που ξέρει τι κάνει.
Σίλβι, βάλε κι άλλο βάρος. Έτσι θέλει.
Να λιώσουν καλά οι πατάτες.
Όσο πιο γρήγορα μπορείς.
Πετάει μια κλωστή.
Όχι λουλούδια.
Μάλιστα.
Χαίρετε. Να φύγουν αυτά.
Ζητώ συγγνώμη, κυρία.
Συγγνώμη, αγάπη!
Είσαι εντάξει;
Λουλούδια. Παντού λουλούδια.
Καλημέρα, κυρία.
Έξω.
Καλημέρα, κύριε πρόεδρε.
Καλημέρα.
Δικαστή Μπρακ! Λίγο νωρίς δεν ήρθατε στο πάρτι;
Αγοράζω αυτό το σπίτι για εσάς, κα Τέσμαν.
Να σας τιμωρήσω;
Μη με σημαδεύετε με δαύτο.
Έχετε τρελαθεί τελείως;
Συμφορά. Δεν σας πέτυχα, έτσι;
Ξέρει ο σύζυγος ότι είστε εκεί;
Ρωτήστε τον εσείς.
Έντα
1
Ο δικαστής Μπρακ μάς έδωσε το δάνειο παρά τα καμώματά σου.
Θα του το ξεπληρώσω με τα χρήματα της καθηγεσίας.
Γι' αυτό, μίλα με τον Γκρίνγουντ απόψε.
Για ποιον λόγο;
Αποφασίζει για την καθηγεσία.
Τον θέλω με το μέρος μου.
Και του αρέσουν άτομα σαν εσένα.
Οι μποέμ τύποι και... Όχι.
Πρέπει να περάσει καλά απόψε, αλλιώς θα με περάσει γενεές δεκατέσσερις.
Μην ανησυχείς, Τέσμαν. Θα πάει καλά το αποψινό.
Θα γνωρίσεις τους φίλους μου,
κι εγώ τους συναδέλφους σου.
Κι εγώ έχω φίλους, Έντα. Μη γίνεσαι αγενής.
Οι δικοί σου είναι που...
Έχουν τρόπους και καλή ανατροφή.
Θα τους λατρέψει. Κι εσένα, κατ' επέκταση.
Το καλό που του θέλω.
Τίποτα δεν πρέπει να πάει στραβά απόψε.
- Τίποτα, Έντα. - Σε άκουσα.
Κρύψε και τα όπλα.
Λοιπόν. Κλείσε το πάνω κούμπωμα.
Όχι του κολιέ.
Τηλεφώνησε ξανά η Λάβμποργκ;
Όχι.
Ξαφνιάστηκα πολύ που την κάλεσες, ξέρεις.
Ξέχασα να το αναφέρω.
Έντα.
Ναι;
Όλα αυτά γίνονται επειδή τα ήθελες εσύ. Το σπίτι, το πάρτι.
Ξοδεύτηκαν πολλά λεφτά κι έγινε μεγάλη προσπάθεια. Για σένα.
Ελπίζω να χαίρεσαι.
Δεν φαίνεται;
Θα χορέψεις μαζί μου, έτσι;
Ίσως.
Είσαι υπέροχη, γλυκιά μου.
Ευχαριστώ. Κι εσύ είσαι πολύ όμορφος.
Καλησπέρα, κύριε Γκρίνγουντ.
- Ευχαριστώ. - Ευχαριστώ.
Ακόμα εδώ είναι ο Μπρακ;
Είναι της οικογένειας σχεδόν.
Συνεργάτης είναι. Μας εξυπηρετεί.
Μάθε να τα ξεχωρίζεις.
Τα γυαλιά.
Κυρία Τέσμαν...
Κύριε και κυρία Ντάνμπαρ, χαίρομαι που ήρθατε τελικά.
- Χάρηκα. - Ευχαριστούμε που ήρθατε.
- Χαριτωμένο. Μ' αρέσει το λουλούδι. - Ευχαριστώ.
Δικαστή Μπρακ, θα τους συνοδεύσετε;
- Ασφαλώς. Παρακαλώ. - Ευχαριστούμε.
Δεν είναι του γούστου μου.
Καθηγητή Γκρίνγουντ,
μας τιμήσατε.
- Καλησπέρα. Η σύζυγος. Τάμπιθα. - Χαίρω πολύ.
Πώς είστε;
- Χαίρω πολύ. - Παρομοίως.
Σαμπάνια, γλυκιά μου;
- Ευχαριστώ. - Περάστε μέσα.
Ευχαριστούμε.
- Ευχαριστούμε. - Να 'σαι καλά.
- Είναι πιο μελαψή απ' ό,τι περίμενα. - Πιο σιγά.
Έφερες τσιγαριλίκι;
Ασφαλώς. Για τι με πέρασες;
- Τι βλέπω! - Ποιος είναι;
Τι παράξενος άντρας.
Έχει τρυπημένο αυτί;
Ποιος είναι; Πάντως, όχι φίλος του Τζορτζ. Με τίποτα.
- Δεν ξέρω. - Όχι.
Αυτοί είναι σίγουρα φίλοι της κας Τέσμαν.
Να κάνουμε εκείνο το κόλπο.
Σε είδα να μιλάς με τον Γκρίνγουντ.
Γνωρίζεστε καιρό; Πόσο καλά τον ξέρεις;
Κάμποσο, βασικά. Πρέπει να είναι δέκα χρόνια πια.
Αν και δεν με θυμήθηκε αμέσως,
πριν μονιμοποιηθώ, ήμασταν στο κολέγιο...
Αναρωτιόμασταν αν είχαμε έρθει στο σωστό μέρος όταν φτάσαμε.
Συγχώρεσέ με, Τάμπιθα. Τι είπες;
Ότι ξαφνιαστήκαμε όταν φτάσαμε εδώ.
Είναι ωραίο σπίτι. Πολύ μεγαλύτερο απ' ό,τι περιμέναμε.
Δικαστή Μπρακ, ξέρετε την Τάμπιθα, τη σύζυγο του Δρα Γκρίνγουντ;
Είναι ζωγράφος, απ' ό,τι λέει.
- Χαίρω πολύ. - Να είστε καλά.
Φέρτε μου άλλο ένα τέτοιο τώρα, αν πάτε για εσάς.
Με συγχωρείτε.
Μεγάλη αγένεια. Γι' αυτό έχουμε το προσωπικό.
Μα ξέρω ότι σας αρέσουν τα κόλπα.
Σας τρόμαξα με το όπλο μου νωρίτερα;
- Δεν ήρθατε να με χαιρετήσετε. - Αλήθεια;
- Με αποφεύγετε. - Σας αρέσει το κυνήγι.
- Φαίνεστε... - Τι;
Νευρική.
Το σπίτι είναι υπέροχο.
- Το παρακάνατε λίγο. - Μην αρχίζετε.
Η κυρία Έλισον στην πόρτα.
Λέει ότι είναι παλιά φίλη.
- Να περάσει. - Μάλιστα.
Ορίστε.
Είστε υπέροχη.
Πείτε μου, λοιπόν, τι ζωγραφίζετε;
Κάτι όμορφο;
Μη μου πείτε! Με τα πόδια ήρθατε μέχρι εδώ;
Κυρία Τέσμαν, συγγνώμη που ενοχλώ.
Δεν γνώριζα ότι ήσασταν στην πόλη, κυρία Έλισον.
Θα σας είχα καλέσει, αλλιώς.
Ήθελα απλώς να σας μιλήσω για...
Να δω αν...
Ναι;
Η Αϊλίν Λάβμποργκ.
Είναι εδώ;
- Επιμένω να μείνετε. - Όχι.
- Με άλλα ρούχα, όμως. - Απλώς...
Πάμε να βρούμε κάτι να φορέσετε.
- Οι καλεσμένοι; - Δεν με χρειάζονται.
Έχετε όλη την προσοχή μου.
Απλώς πρέπει να της μιλήσω.
Πώς είστε; Αφότου εγώ...
Μετά το γυμνάσιο.
Ναι. Σωστά.
Πώς είναι ο κύριος Έλισον;
Πώς πάνε τα πράγματα στο σπίτι;
Ελάτε τώρα, κυρία Έλισον...
Σταματήστε, παρακαλώ. Μη με λέτε έτσι.
Σκέτο Τία.
Φυσικά.
Έλα να βγάλεις αυτά τα ρούχα, Τία.
Μίλα μου, αν θες.
Σχολική μου φίλη.
Δεν ήμασταν φίλες στο σχολείο.
Μου τραβούσες τα μαλλιά.
Αλήθεια;
Σκορπούσες τον τρόμο τότε.
Δεν το θυμάμαι.
Όποτε με προσπερνούσες στις σκάλες.
Μια φορά, μου είπες ότι θα μου έκαιγες τα μαλλιά.
Τι κρίμα που δεν το κατάφερα.
"Ίσως σου κάνει αυτό το φόρεμα", είπα.
Θα λείπεις καιρό από το σπίτι;
Ναι.
Τι θα κάνεις μόνη σου;
Θα δουλεύω.
- Με την Αϊλίν; - Ναι.
Λάθος χρώμα.
Κι από λεφτά;
Γράφω. Το τελευταίο βιβλίο της Αϊλίν μαζί το γράψαμε.
Ξεπούλησε πριν από δύο εβδομάδες.
- Εκδόθηκε έργο σου; - Δεν έχει το όνομά μου.
Αλλά τελειώσαμε το προσχέδιο του επόμενου.
Ό,τι καλύτερο έχει γράψει.
Είναι κάτι σαν...
Παιδί σας;
Ναι. Μπορείς να το πεις κι έτσι.
Το όνομά μου είναι κάτω απ' το δικό της.
"Τία Έλισον;"
Κλίφτον. Όχι το όνομα του άντρα μου εκεί.
Μόνο του πατέρα σου. Ψηλά τα χεράκια.
Είναι λίγο προβληματική.
Έχει συλληφθεί για ανάρμοστη συμπεριφορά λόγω μέθης.
Είναι διαφορετική τώρα. Μαλάκωσε.
Προσέχει πιο πολύ.
Άλλαξε;
Την έπεισα να το κόψει.
Καταλαβαίνει πόσο κακό της κάνει.
Άφησες το σημάδι σου, βλέπω.
- Δεν νομίζω. - Μην ντρέπεσαι.
Έβαλες το ζουζουνάκι μας στον ίσιο δρόμο, όπως φαίνεται.
- Έτσι λέει και η ίδια. - Σοβαρά;
Και ήρθες να βεβαιωθείς ότι δεν θα ξανακυλήσει, δηλαδή;
Θα έρθει, έτσι δεν είναι;
Ναι.
Μην πεις κάτι, να χαρείς.
Απλώς ανησυχώ.
Γι' αυτό άφησες νωρίτερα τον σύζυγό σου;
- Μια καρέκλα κι ένα σερβίτσιο. - Ασφαλώς.
- Μεταφερθείτε. - Τι να κάνουμε;
Μία θέση πιο κάτω όλοι.
Εξαιρετικά.
Είδες; Δεν ήταν τίποτα.
Αυτή, φίλοι μου, είναι η Τέα Έλισον.
Τία.
Αλήθεια;
Ναι.
Θέλω λίγο ακόμα, παρακαλώ.
Θυμίστε μου, μεταφράζετε από τα αρχαία ελληνικά;
- Ναι. - Θα ήθελα τα φώτα σας.
Δεν φαντάζεστε τι έχω βρει σ' αυτές τις βιβλιοθήκες.
Παλιά έγγραφα, σημειώσεις, άρθρα που όλοι αγνοούσαν.
Αξέχαστος μήνας μέλιτος.
- Δεν χάσατε χρόνο. - Όχι.
Κάνατε έρευνα στον μήνα του μέλιτός σας;
Και τους έξι μήνες;
Ναι.
Τίποτα πιο ευχάριστο;
Η Έντα είναι αχόρταγη σε όλα της.
Φάγαμε σε πολλά εξαιρετικά εστιατόρια. Ναι.
Ναι. Της αρέσει να τρώει εκτός σπιτιού.
Θα είστε φίλη της κυρίας Τέσμαν.
Ναι.
Τζέιν.
Τζέιμς; Το μικρό ή το επίθετο;
Το επίθετο. Καθηγητής Τζον Χένρι Τζέιμς.
Ποιον κοιτάς;
- Κανέναν. - Όλους.
Η Αϊλίν σχετιζόταν κάποτε με μια γυναίκα.
Και λέει ότι πήγε να τη σκοτώσει όταν τη χώρισε η Αϊλίν.
Ο κόσμος δεν κάνει τέτοια εδώ.
Εμφανίστηκε ξανά η συγκεκριμένη κυρία.
Αν είναι εδώ όταν έρθει η Αϊλίν,
μπορεί να έχουμε δράματα.
Μη φοβάσαι, Τία.
Όπου να 'ναι έρχεται η Αϊλίν. Θ' ανησυχήσεις τότε.
Δεν θέλω να χάσει αυτήν την ευκαιρία.
Ποια;
Στο πανεπιστήμιο.
Την καθηγεσία και τη χρηματοδότηση.
Δεν το παραδέχεται, αλλά το έχει ανάγκη.
Όχι μόνο για την ευημερία της. Είναι χρεωμένη.
Θα φέρει και χειρόγραφο στον Γκρίνγουντ.
Ελπίζω να τα βρουν. Αλλά...
Άσε τα επαγγελματικά όταν τρώμε.
Δεν ανησυχώ διόλου γι' αυτό.
Θα πάρω τη θέση και θ' αρχίσω να ξεπληρώνω χρέη.
Η Λάβμποργκ διεκδικεί τη θέση σου
στο πανεπιστήμιο, Τζορτζ.
Και τη χρηματοδότηση μαζί.
Τι;
Ζήτησε να τη λάβουμε υπόψη.
Συναγωνίζομαι αυτήν τη γυναίκα;
Δέθηκε αρκετά με τον Γκρίνγουντ.
- Μ' αυτόν ή με τη γυναίκα του; - Τζορτζ.
Μ' αυτά που κάνει;
Τι κάνει, αλήθεια;
Δεν μπορεί να μην έφτασε στ' αυτιά σου.
Έμαθα ότι άλλαξε συνήθειες.
- Έκοψε το ποτό, λένε. - Αλήθεια;
Όσο ήταν στους Έλισον.
Τι σημασία έχει αυτό;
Παντρευτήκαμε, δανειστήκαμε λεφτά,
χρεωθήκαμε επειδή η θέση ήταν στην ουσία δική μου.
Πριν την επανεμφάνιση της Λάβμποργκ.
Μη σε τρομάζει λίγος ανταγωνισμός.
Δεν είναι παιχνίδι.
Σε νοιάζει;
Με νοιάζει πολύ, αγάπη μου.
Ανυπομονώ να δω τι θα γίνει.
Δεν θέλει να χρωστάει λεφτά.
Του είπα ότι δεν υπάρχει βιασύνη.
Αν και θα προτιμούσα κάτι πιο οικονομικό.
Σιωπή. Ελάτε.
Πού με πάτε;
"Σιωπή", σας είπα.
Απίστευτο σπίτι.
Και οι φίλοι της συζύγου σας έχουν μεγάλο ενδιαφέρον.
Το ξέρω.
Τι είναι αυτό;
Όχι το κλειδί της καρδιάς σου.
Είναι για τη θήκη του όπλου.
Το βρήκα στη σοφίτα.
Άρα, με σημάδευες με το όπλο του στρατηγού Γκάμπλερ πριν.
Δεν θες να μου το πουλήσεις,
τώρα που το βρήκες;
Είναι το μόνο που μου άφησε.
Ξέρω νόθα παιδιά που είχαν χειρότερη τύχη από σένα.
Ευχαριστώ για την υπενθύμιση.
Ξέρεις πώς με φώναζε ο πατέρας μου;
"Ομορφιά μου".
Γι' αυτό μου έδωσε ό,τι ομορφότερο είχε.
Αυτά.
Πάντα ήσουν όμορφη.
Μου έλειψες τις μέρες που ήσουν μακριά.
Κι εμένα.
Το εννοείς;
Νόμιζα ότι περνούσες θαυμάσια.
Θαυμάσια.
Ο Τέσμαν είπε ότι...
Εκείνος πέρασε θαυμάσια.
Ο ανόητος.
Εσύ το επέλεξες.
Δεν είχα άλλο περιθώριο.
Τέλος πάντων...
Τι ξέρεις;
- Για την επανεμφάνιση της Λάβμποργκ; - Τι θες να μάθεις;
Σε τι κατάσταση βρίσκεται;
Το είπες κι εσύ. Έχει μπει στον ίσιο δρόμο.
Έχει κάτι παρακμιακούς φίλους ακόμα, αλλά ως έναν βαθμό έχουν πλάκα.
Γιατί;
- Τη θέλεις, έτσι; - Όχι.
Σου έχει γίνει έμμονη ιδέα.
Κανείς δεν μου γίνεται έμμονη ιδέα.
Ώστε έτσι;
Βρες τα με τον Τέσμαν για το σπίτι.
Αυτό το σπίτι ήταν για σένα μόνο.
Το είχες ανάγκη, είπε.
Το πίστεψες;
Εσείς νομίζετε ότι αυτό το σπίτι είναι το πάθος της ζωής μου.
- Δεν είναι; - Όχι.
Ο Τέσμαν με συνόδευε στο σπίτι το καλοκαίρι μετά από κάθε δείπνο,
κι ένα βράδυ περάσαμε από εδώ, και σαστίσαμε για μια στιγμή.
Για ένα σάστισμα πήρα το σπίτι;
Ήταν μια ενδιαφέρουσα παύση.
Και σε ενδιαφέρουσα, τελικά.
Είχε γίνει κουρέλι προσπαθώντας να βρει κάτι να μου πει.
Κάτι έξυπνο. Και...
Και υποθέτω ότι τον λυπήθηκα.
Δεν ξέρω, Ρόλαντ. Έτσι μου ήρθε και είπα ότι ήθελα το σπίτι.
- Τόσο απλά; - Τόσο απλά.
Και;
Βρέθηκα παντρεμένη μαζί του.
Το καπρίτσιο μου είχε και συνέπειες.
Ως είθισται, Έντα, για όλους μας.
Είναι φορές που δεν κρατιέμαι.
Κάνω διάφορα στα ξαφνικά, χωρίς δεύτερη σκέψη.
Δεν ξέρω γιατί.
Λοιπόν...
Με την Αϊλίν;
Αλήθεια δεν άκουσες τίποτα;
Τίποτα που να καθιστά τον Τζορτζ λάθος επιλογή.
Μείνε μακριά της, Έντα.
Είσαι η κόρη του στρατηγού Γκάμπλερ. Κι αυτή η γυναίκα είναι...
Ανταγωνισμός.
Όχι για μένα.
Έλα.
Μην αντιστέκεσαι.
Δεν μπορείς να μου κάνεις τίποτα.
Εγώ έχω το πάνω χέρι.
Εγώ λέω το πότε.
- Σοβαρά τώρα, Έντα; - Τι;
Αν είναι να καταλήξω να ζω στη φτώχεια, άθελά μου,
τότε ας καταστραφώ με στιλ.
Ένιωσα σαν να μου κοβόταν η ανάσα.
Μην ανησυχείτε. Μου έχει συμβεί κι εμένα.
Πηγαίνετε πάνω.
Θα σας φωνάξω όταν έρθει η Δρ Λάβμποργκ.
Εντάξει.
Δεν νιώθει καλά.
Η καημενούλα.
Μην το κάνεις θέμα.
Πάμε στους άλλους.
Έντα, χρυσή μου. Πιο αλέγρα μουσική.
Τι;
Τι έχεις πάθει;
Νόμιζα ότι θα ξεφαντώναμε.
Φαινόσουν έτοιμη για μεγάλο γλέντι όταν με κάλεσες.
Μουσική. Να πάρει, Έντα.
Πάψε, Τζέιν. Σε άκουσα.
Κάποιοι καλεσμένοι είναι λίγο ανήσυχοι. Βοηθάς λίγο;
Ασφαλώς.
Δύο...
Πολύ καλύτερα.
Εσείς οι δύο.
- Όχι. - Ελάτε τώρα. Ένα βαλσάκι είναι.
Δεν κρατιέται.
Έλα, καλέ μου.
Εσείς.
Ίσως αργότερα.
Θα το θυμάμαι.
- Αγάπη μου; - Δεν μπορώ.
Έλα τώρα.
Σειρά σας.
Τζόρτζι. Συγγνώμη, μπορώ να τον δανειστώ;
Έντα.
Γκάμπλερ.
Δρ Λάβμποργκ.
Χρόνια και ζαμάνια.
- Ευχαριστώ που ήρθατε. - Κι εγώ για την πρόσκληση.
Κυρία Τέσμαν.
Περάστε, παρακαλώ. Πιείτε κάτι.
Έφερα και κάτι φίλους, αν δεν πειράζει.
- Δυστυχώς... - Καλύτερα.
Περάστε μέσα.
Τι κούκλα είσαι εσύ!
Γοητευμένη.
Συγκρατήσου. Από δω ο σύζυγός της, ο Δρ Τζορτζ Τέσμαν.
Το μπαρ, Τζορτζ;
Εκεί.
Ελάτε.
Παρακαλώ.
Είπες ότι έχουν τρόπους.
- Και έχουν. - Έντα.
Μα δεν... Δεν φταίω εγώ.
Καλώς.
Δρ Λάβμποργκ,
μαθαίνω ότι το νέο σας βιβλίο πουλάει αρκετά καλά.
Συναρπαστικό.
Το έχω αγοράσει κι εγώ.
Δεν το διάβασα ακόμα, αλλά...
Μην κάνετε τον κόπο.
Μην είστε τόσο μετριοπαθής.
Δεν είμαι. Δεν είναι κάτι σπουδαίο.
Πήρε θαυμάσιες κριτικές.
Αυτό ήθελα.
Γι' αυτό δεν έβαλα τίποτα αμφιλεγόμενο στο βιβλίο.
Δεν μιλάει για το σεξ το βιβλίο;
Στην κλασική εποχή.
Κανείς δεν σκανδαλίζεται με άτομα που πηδιούνται πάνω σε πιθάρια.
Ή μήπως κάνω λάθος;
Τέλος πάντων...
Αυτό είναι σοβαρή δουλειά.
Συνέχεια του πρώτου, ας πούμε.
Τι άλλο έμεινε να ειπωθεί;
- Το μέλλον. - Τίνος;
Του σεξ. Ναι.
Είμαστε σε θέση να γνωρίζουμε το μέλλον σε οποιονδήποτε τομέα;
Εντοπίζουμε κάποιες τάσεις.
Εγώ δεν θα σκεφτόμουν ποτέ να γράψω για κάτι τέτοιο.
Όχι, μάλλον όχι.
Λάβμποργκ.
Κύριε Γκρίνγουντ.
Χαίρομαι που σε βλέπω μια χαρά.
Ευχαριστώ.
Ποτό;
Πολύ δελεαστικό, αλλά όχι, ευχαριστώ.
Λίγο νερό ή κάποιο αναψυκτικό για μένα.
Αναψυκτικό;
Τζορτζ!
Έχεις λαβύρινθο;
Μπορώ να το δω;
Δεν έχω αντίγραφο και δεν πρόκειται να το ακουμπήσεις.
Έντα, γλυκιά μου.
- Ναι. - Έλα μαζί μου.
Κυρία Τέσμαν.
Έντα; Γλυκιά μου;
Αφήστε μας, μιλάμε.
Έλα.
Έντα, στάσου. Έντα!
Έντα!
Έντα, πού είσαι;
H Έντα Γκάμπλερ.
Παντρεμένη.
Με τον Τζορτζ Τέσμαν.
Ναι.
Αυτά έχει η ζωή.
Πώς χαραμίστηκες έτσι;
Τι;
Είναι τόσο...
Είναι ευγενικός.
Ακαδημαϊκός, σαν και του λόγου σου.
- Και λευκός. - Είναι...
- Και εντελώς μεσοαστός. - Έχει καλή δουλειά.
- Ή θα έχει... - Ή μπορεί.
Έντα!
Πότε θα καταλάβεις πως όσα χρειάζεσαι στη ζωή,
πρέπει να τα χτίσεις μόνη σου;
Τι θα κάνεις όταν βαρεθεί;
Αν σ' αφήσει, μόλις σε πάρει χαμπάρι;
Θα τα καταφέρω.
Όλο λέει ότι θέλει να με φροντίσει.
Να μου προσφέρει όσα θέλω.
Όπως αυτό το γελοίο σπίτι;
Τη φιλοδοξία του δεν τη σηκώνει η τσέπη του.
Βοήθησε κι ο δικαστής.
Έταξε στον πατέρα μου να με φροντίζει.
Να βοηθάει όπου μπορεί.
Τι ερωτικό τρίγωνο!
Έντα!
Δεν σου λείπω;
Σαν απόφυση.
Είσαι ευτυχισμένη τώρα. Ξαφνικά. Αυτό είναι;
Παίζει ρόλο η καλή παρέα.
- Μια ματιά μόνο. - Όχι.
Όχι. Έντα. Μη!
- Έντα. - Έντα.
Σε βρήκα.
Η θέα απ' το Βάλε ντ' Αμπέτσο
- ήταν μαγευτική. - Αλήθεια;
Πώς τα είπαμε εκείνα τα βουνά;
Δολομίτες.
Δολομίτες, ασφαλώς.
- Παρακαλώ. - Παράξενα βουνά αυτά.
Έμαθα ότι έκοψες τις κακές συνήθειες.
Δεν κόβονται ποτέ αυτές, απλώς τους αντιστέκεσαι.
- Εσύ αντιστέκεσαι; - Ναι.
Κάθε φορά;
Τρεις μήνες και τρεις μέρες τώρα.
Δεν το πιστεύω.
Δεν μ' απασχολούν τα πιστεύω σου.
Η γυναίκα που ήξερα δεν σταματούσε αν έκανε την αρχή.
Γι' αυτό δεν κάνω την αρχή.
Τον γάμο της αδερφής σου
τον κατέστρεψες. Ήσουν φτιαγμένη, απ' όσο θυμάμαι.
Γι' αυτό δεν κάνω την αρχή.
Σου έχει μιλήσει έκτοτε;
Σ' αφήνει να πλησιάσεις τα παιδιά;
Σκασμός, κυρία Τέσμαν.
- Έγινες ευέξαπτη. - Όχι.
Απλώς τα βάζω με τον εαυτό μου που σου ανοίχτηκα.
Μου ασκούσες τρομερή εξουσία.
Εγώ σου ασκούσα εξουσία, νομίζεις;
Ναι, όπως συνηθίζουν οι ευφυείς γυναίκες όταν πλήττουν θανάσιμα.
Πού πας;
Πού είναι η Τία; Με κούρασε αυτός ο γελοίος φράχτης.
Σε λίγο γυρίζω στην πόλη
κι έχω μπλέξει ήδη στην επιπόλαιη ζωή σου.
- Επιπόλαιη; - Επιπόλαιη και δειλή.
Χασομεράς τριγυρνώντας άσκοπα, σαν κατσαρίδα,
- ορίζοντας μοίρες άλλων. - Κατσαρίδα;
- Όρισε τη δική σου. - Έλα τώρα.
Στρώσου στη δουλειά. Γράψε.
Κάνε κάτι, οτιδήποτε.
Εγώ έφυγα απ' το πατρικό μου στα 17.
Ναι, όταν βρήκε το λεσβιακό ερωτικό βιβλίο σου. Το ξέρω.
Ιδέα δεν έχεις.
Βασικά, έχω.
Έχω κάνει την έρευνά μου έκτοτε.
Στα κρυφά, να υποθέσω;
Μακριά από βλέμματα και υποψίες.
Διατηρώντας τη φήμη καθαρή.
Πάντα.
Έντα, μπορείς να καταφέρεις τόσα πολλά.
Κοίτα τι έκανα εγώ. Είσαι ικανή για όλα.
Σαν τι;
Να γίνω καθηγήτρια;
Πες μου, πόσες γυναίκες είναι στο πανεπιστήμιο και διδάσκουν;
Δύο.
Και οι δύο λευκές, να υποθέσω;
Ό,τι πεις.
Ταράχτηκες που δεν σε διάλεξα.
Είχα ταραχτεί. Κάποτε.
Όχι πια. Εδώ και πολύ καιρό.
Από την Τία;
Ξέρω, είναι ακόμα εκεί.
Είδα το τσαντάκι της στην πόρτα.
Οι κατσαρίδες ζουν ακέφαλες μια εβδομάδα, ξέρεις.
Παρακαλώ;
Πάνω είναι.
Έντα.
Είστε φοβερό δίδυμο. Εσύ και η Τία.
Είναι υπέροχη.
Απλώς έχει αποχαυνωθεί απ' τον εκφοβισμό.
Το πιστεύω.
Είναι σπουδαίο που άφησε τον σύζυγο για μια υπόσχεση.
Ναι, είναι. Θαρραλέο.
Πρόσεχε. Θα με κάνεις να ζηλέψω.
Τι;
Σ' αρέσουν ακόμα τα όπλα;
Ναι.
Γιατί δεν με πυροβόλησες τότε;
Όταν έφυγες;
Όταν έφυγα.
Επειδή ήξερα πόσο το ήθελες.
Ασφαλώς.
Τι;
Δειλή κατά βάθος.
Δεν ήταν αυτή η ύψιστη πράξη δειλίας μου.
Είσαι πιο θαρραλέα τώρα;
Όχι βέβαια.
Πού είναι η Τία;
Δεύτερη πόρτα αριστερά.
Πού ήσουν;
Τηλεφώνησα στο σπίτι σου, αλλά είπαν ότι είχες φύγει.
Έπρεπε να φύγω.
2
Δεν χαίρεσαι για την παρέα.
Χαίρομαι.
Απλώς...
Σκέφτομαι τη στιγμή που θα φύγουν όλοι.
Είναι μεγάλο το σπίτι, έτσι;
Αν δεν είμαι όσο καλή οικοδέσποινα νόμιζα.
Λες να καταφέρω να πείσω τον Τέσμαν ν' ασχοληθεί με τα πολιτικά;
Όχι, δεν είναι γι' αυτόν ο πολιτικός βίος.
Είναι τραγικά ακατάλληλος.
Ίσως. Αλλά να μην τον κατευθύνω προς τα εκεί;
Να μην τον πιέσω;
- Γιατί να τον οδηγήσεις στην αποτυχία; - Σου είπα.
Θεωρείς ότι είναι αδύνατο να γίνει
υπουργός, ας πούμε;
Υπουργός;
Για να γίνει υπουργός, πρέπει να έχει λεφτά.
- Πολλά λεφτά. - Λεφτά, λεφτά, λεφτά.
Τι σ' έχει πιάσει;
Δεν υπάρχει καμία ελπίδα;
Για την καθηγεσία;
Ειλικρινά;
Μπορεί... Κι εγώ έχω εκπλαγεί, όπως εσύ, από τη νέα Λάβμποργκ.
Έκανε μεγάλη επάνοδο
και είναι τολμηρή, προκλητική και γυναίκα, φυσικά.
Έχουν πέραση αυτά στις μέρες μας, ως έναν βαθμό.
Υπάρχουν τόσα άλλα για ν' ανησυχείς.
Σίγουρα θα 'χεις κι άλλα καθήκοντα.
Πιο... επιτακτικά.
Δεν πρόκειται να συμβεί κάτι τέτοιο.
- Ποτέ. - Γιατί όχι;
Θα ήμουν φρικτή μητέρα.
Δεν θα τα πήγαινα καλά.
Έκανες την ασφαλή επιλογή.
Τη μόνη, βασικά. Για κάποια σαν εσένα.
Δεν αλλάζει αυτό τώρα.
Παίξε τον ρόλο σου και μείνε μακριά από μπελάδες.
Να μη μείνει με άδειο ποτήρι ποτέ ο κύριος Γκρίνγουντ.
Εκείνος εκεί.
Ασφαλώς, κυρία.
Τι να σας προσφέρω;
- Ένα Μανχάταν. - Καλώς.
Με συγχωρείτε.
Έχω ακούσει πολλά για εσάς, κυρία Τέσμαν.
Όχι αρκετά, για να με αποκαλείτε ακόμα έτσι.
Αν γίνουμε φίλοι.
Αυτό επιθυμείτε;
Τι έχετε ακούσει, λοιπόν;
Ότι πριν νοικοκυρευτείτε, ήσασταν φωτιά και λαύρα.
Τι ποιητής.
- Κάνει μπαμ; - Όπως όλα πάνω σας.
Μιλήστε μου για μένα.
Θα το έκανα,
αλλά παραείστε νηφάλιος για ν' αντέξετε τόση ειλικρίνεια.
Θα συμφωνήσω.
Αν είναι έτσι...
Ένα Μαρτίνι για τον κύριο, παρακαλώ.
Κι ένα για την κυρία Γκρίνγουντ.
Θα καταστραφείς.
Θα 'μαι κατεστραμμένη σύζυγος.
Όχι κατεστραμμένη γυναίκα.
Κι όταν βγει το βιβλίο μας,
κανείς δεν θα μπορεί να πει τίποτα εναντίον μας.
Θα πουν.
Δεν θα 'χει σημασία.
Μην ανησυχείς. Όλα καλά.
Είναι όλοι πιωμένοι και δεν καταλαβαίνουν τίποτα.
Τι όμορφο θέαμα.
Μπορώ να δανειστώ το φόρεμά σου για απόψε;
Θα είναι έτοιμο και καθαρό αύριο.
- Μα φεύγετε; - Καλύτερα ν' αντισταθώ στον πειρασμό.
Έλα τώρα, Αϊλίν. Είσαι πιο δυνατή απ' αυτό.
- Πάμε. - Κρίμα.
Εγώ ήρθα να σας πω ότι ο καθηγητής Γκρίνγουντ
ήθελε να μιλήσετε για το βιβλίο.
Το καινούργιο.
Με ζήτησε;
Κι έχουν πέσει οι άμυνές του.
Έντα. Σε χρειάζομαι κάτω.
Δεν αργώ.
Τώρα.
Ασφαλώς.
Τι κάνεις εκεί πάνω;
Μίλησες στον καθηγητή Γκρίνγουντ;
Η διατριβή, στην ουσία, προσεγγίζει την ενσυναίσθηση ως διαταραχή.
Αυτό έχει μεγάλο ενδιαφέρον.
Κι εγώ εκεί καταλήγω, νομίζω.
Εσείς τι λέτε;
Η ενσυναίσθηση δεν χρειάζεται...
- Κυρία μου. - Όχι, ευχαριστώ.
Πού είναι το αστείο;
Η Έντα ετοιμάζεται να κάνει σαματά. Το βλέπω.
Μην ανησυχείς.
Απλώς μείνε μακριά απ' τα πυρά.
Με συγχωρείτε.
Πότε θα του μιλήσεις;
Όταν αφήσει τον Τέσμαν.
Καθηγητή Γκρίνγουντ, εγκρίνετε το ουίσκι;
Ασφαλώς. Και με το παραπάνω.
Τότε, χρειάζεστε άλλο ένα.
- Πάμε. - Εξαιρετικά!
Ήρθες να του δείξεις το βιβλίο. Κάν' το.
Θα μου κάνετε παρέα;
Θα σας βοηθήσω εγώ, καθηγητά.
Θα έρθει και η Έντα, σίγουρα.
Θα δει πόσο έχεις αλλάξει. Όλοι θα το δουν.
Μη φοβάσαι τίποτα.
Δεν φοβάμαι.
Πάμε.
Ήρεμα. Αν μπορείς.
- Γεια σας. - Γεια σας.
- Ποτό, κυρία μου; - Όχι, ευχαριστώ.
Τι σκαρώνεις;
Τίποτα απολύτως.
Καλύτερα να φύγω πριν γίνει τίποτα φρικτό, έτσι;
Μη λες ανοησίες.
Η καλύτερη στιγμή να φύγεις είν' αφού γίνει το φρικτό
και πριν έρθει η αστυνομία.
Μοχθηρό θηλυκό.
Έντα.
- Σας ενδιαφέρει; - Κυρία Τέσμαν.
Εξαιρετικό πάρτι. Ετερόκλητη συντροφιά.
Για να περάσουμε σίγουρα καλά.
Μην αναλωθούμε σε τύμβους, βιβλία και την Εποχή του Χαλκού όλη τη νύχτα.
Ανυπομονώ να διαβάσω το βιβλίο, Αϊλίν. Ακούγεται υπέροχο.
Να σας δώσω ένα πρώτο χειρόγραφο;
Αν θέλετε να γράψετε μια πρώτη κριτική στην εφημερίδα σας.
Θα δω αν μπορούμε να τη βολέψουμε κάπου.
Πρέπει να πηγαίνω τώρα.
Είδε κανείς τη σύζυγό μου;
Στον λαβύρινθο, νομίζω.
Καλό βράδυ, κυρίες μου.
- Δρ Λάβμποργκ. - Καθηγητή Γκρίνγουντ.
Θα τα πούμε σύντομα.
Χάρηκα.
Ρόλαντ, πώς είσαι;
- Ρέτζιναλντ. - Χαίρομαι που σε βλέπω.
- Λυπάμαι πολύ, καθηγητά. - Ευχαριστώ πολύ.
- Το άκουσες; - Ναι. Καταπληκτικό.
- Θα συμβεί τελικά. - Σου το είχα υποσχεθεί.
- Μαρτίνι, κυρία μου; - Πιες κάτι, φαίνεσαι διψασμένη.
Δεν πίνω.
Αϊλίν. Ένα μόνο δεν βλάπτει.
Ούτε αυτή πίνει.
Ποτέ; Νόμιζα ότι το είχες περιορίσει απλώς.
Δεν είπα αυτό.
Κι αν πω ότι πρέπει;
Πες ό,τι θες.
Δεν με υπακούς;
Όχι όσον αφορά αυτό.
Θα 'πρεπε, όμως.
Είναι γελοίο. Ανοησία.
- Αλήθεια; - Για την Τία, ναι. Όχι για σένα.
Και να γράψεις βιβλία μαζί τους
και να διδάξετε παρέα,
ακόμα κι αν βρεις δουλειές κοντά τους,
δεν θα σε σεβαστούν ποτέ αν δουν ότι δεν μπορείς να κάνεις
- ό,τι εκείνοι. - Να χαρείς.
Είδες πώς έκανε ο Γκρίνγουντ όταν ζήτησες αναψυκτικό.
Σαν καμιά ξενέρωτη.
- Τι είδες; - Περιφρόνηση.
Το 'χω συνηθίσει αυτό.
Για την προσωπική σου ζωή, ναι.
Αλλά για το μυαλό σου,
για τον χαρακτήρα σου...
Ας νομίζει ό,τι θέλει.
Μια γυναίκα με αρχές.
Τι σου είπα νωρίτερα;
- Κακώς ταράζεσαι τόσο. - Ταράζεται;
Έντα!
Το βλέπεις και μόνη σου.
Πώς πανικοβάλλεσαι με όλο αυτό.
Εξαιτίας μου πανικοβάλλεται;
Χαλάρωσε, Αϊλίν. Απλώς ζήτησε να σε προσέχει ο Τέσμαν στο πανεπιστήμιο.
Να με προσέχει;
- Να μην μπλέξεις. - Έντα, να χαρείς.
Σαν γκουβερνάντα;
- Όχι. - Μάλλον.
- Όχι! - Περίπου.
- Τι κάνεις; - Εγώ;
Μετά απ' όσα έχουμε περάσει,
ανακατεύεις τους συναδέλφους μου στα θέματά μου;
Αυτός θα νομίζει...
Απ' ό,τι λένε οι ακαδημαϊκοί και οι κουτσομπόλες στη γωνία...
"δειλή κατά βάθος".
Εις υγείαν.
Αϊλίν.
Σε παρακαλώ, να με λες "Δρ Λάβμποργκ" μπροστά σε συναδέλφους.
Λέω να πάω να μιλήσω στον σύζυγό σας, κυρία Τέσμαν.
Γιατί φέρεσαι έτσι;
Θα κατάλαβες τι τύπος είναι πια.
Θεέ μου.
Θα ανακτήσει τον έλεγχο. Θα δεις.
Εσύ κατάλαβα τι τύπος είσαι.
Δεν θες να έχει τον έλεγχο.
Δεν είμαι χαζή, Έντα.
Όχι, δεν είσαι.
Περνιέσαι για έξυπνη, έτσι;
Για θαρραλέα.
Μάλλον πρέπει να τα κάψω όλα τελικά.
Άφησέ με.
Αν της το χαλάσεις, δεν θα σε συγχωρήσει.
Έτσι νομίζω. Μπορεί να μη γίνει.
Θες να πάμε για κολύμπι;
- Ναι! - Δεν πάμε όλοι;
Εντάξει. Ακούστε! Πάμε για κολύμπι!
- Ναι! - Ελάτε!
- Δεν έχω μαγιό. - Δεν το χρειάζεσαι.
Κολύμπι;
Δρ Λάβμποργκ, να σας πω λίγο;
- Έλα, γλυκιά μου. - Όχι τώρα. Φεύγουμε.
Τι φοβάσαι τόσο πια, Τία;
Έλα, αγάπη. Πάμε.
- Αϊλίν. - Τία, έλα.
Σ' ευχαριστώ.
Πάμε για βουτιά.
Προτιμώ να μείνω κοντά στη φωτιά. Ευχαριστώ.
Δέντρο που λυγάει δεν σπάει.
Μην είσαι τόσο ξενέρωτη.
Δεν είμαι ξενέρωτη. Κάνει κρύο.
Τζέιν, θα της πεις να μην είναι τόσο σφιχτόκωλη
και να μπει στη λίμνη;
Τία, μην είσαι τόσο σφιχτόκωλη
- και μπες στη λίμνη. - Όχι.
- Έλα. - Τία.
- Φέρσου γενναία. - Τία!
Τία! Τία!
Όχι! Μη!
Αϊλίν!
Αϊλίν! Χρειάζομαι...
Μη γελάτε μαζί μου!
Αϊλίν! Όχι! Μη!
Θεέ μου!
Συμφορά.
Να πάρει!
Ενημέρωσέ με αν ξεφύγει η κατάσταση.
Το κύρος επιτρέπει κάποιες ελευθερίες, Τζορτζ.
Απόλαυσέ τες.
Τία, στάσου.
- Κάνεις σαν... - Έλα τώρα.
Μην το κάνεις θέμα.
Θα της περάσει. Άσε να ηρεμήσει.
Θα το πληρώσω ακριβά όλο αυτό το πρωί.
Μπορώ να βλέπω;
Αφού κάνεις ό,τι θες. Έτσι δεν είναι;
Ασφαλώς.
Αλλιώς, τι νόημα έχει;
Αμάν.
Ζητώ συγγνώμη.
Τάμπιθα;
Τάμπιθα...
- Θα τον σκοτώσω. - Ρέτζιναλντ!
Ποιος ήταν; Ποιος ήταν αυτός ο άντρας;
Έλα.
Πώς τολμάς;
Περίμενε να βγει το βιβλίο μου και θα δεις.
Αυτό είπε και ο Ντέιβιντ.
Εδώ είναι;
Όχι. Έχω να τον δω ώρες τον ανόητο.
Ελάτε. Χωρίς πιτσιλίσματα.
- Ρέτζιναλντ! Σταμάτα! - Ποιος ήταν αυτός ο άντρας;
- Θα τον σκοτώσω. - Να πάρει.
- Δεν ήταν τίποτα. - Να πάρει.
- Ανοίξτε την πόρτα. - Να χαρείς!
- Ανοίξτε... Όχι! - Να πάρει!
- Θεέ μου, ο Ντέιβιντ είναι; - Ντέιβιντ!
Ντέιβιντ, τι κάνεις;
Ρέτζιναλντ!
- Έλα. - Ποιος ήταν;
Ποια κουτούπωσε πάλι;
Ελάτε, πάμε.
Μεγάλο δράμα.
Πάμε. Δεν χάνεται αυτό. Ελάτε.
Συγγνώμη, κύριοι.
Γεια σας, παιδιά. Περισσεύει για μένα;
Δυστυχώς, όχι. Μάλλον έχει μέσα.
Ποιος θέλει να χορέψει;
Ένα... Μόνο ένα.
Χορεύουμε;
Μουσική, παρακαλώ.
Έτοιμοι;
Ποιος πηδάει τη σύζυγό μου;
Θα πυροβολήσω όποιον πλαγιάζει με τη γυναίκα μου.
Θα ξεμείνεις από σφαίρες.
Τι όπλο είναι αυτό;
Τι σημασία έχει;
Λέει πολλά για τον χαρακτήρα.
Έτσι έλεγε ο πατέρας μου.
Εμένα μου φέρνει σε Webley.
Κι εγώ θα τον πυροβολούσα.
- Έντα! - Θα το έκανα.
Αλλά...
Αν το αφήσεις κάτω, θα είναι περασμένα ξεχασμένα.
Καλά δεν λέω, Μπρακ;
Δεν σημειώθηκε κάποιο έγκλημα ακόμα.
Εσύ!
Τι άνθρωποι, Χριστέ μου!
Τώρα τελείωσαν οι εργασίες.
Με το που πάτησαν το πόδι τους, το ρήμαξαν το σπίτι.
Κι είναι τόσο ωραίο σπίτι.
Έτσι είναι και το δικό σου;
Όχι. Αλλά οι δικοί μου έχουν πιο πολλά λεφτά.
Σίγουρα έχουν πιο πολλά από αυτούς τους δύο.
Αυτό το σπίτι οδεύει στα χέρια της τράπεζας πάλι.
Ίσως αυτό είναι το κύκνειο άσμα,
προτού το κάνουν μουσείο κι αρχίσουν τις ξεναγήσεις.
Ξεναγήσεις; Μέσα στο ίδιο σου το σπίτι;
Ανοιχτές για το κοινό.
Είναι μέρος της συμφωνίας, μάλλον.
Πήραν επιδότηση για την ανακαίνιση,
το σουλούπωσαν και θα το κρατήσουν για πολύ λίγο.
Λίγο για το σινάφι τους, όχι για εμάς.
Ήταν σχεδόν ερείπιο πριν το αναλάβουν.
Δεν το καταλαβαίνω,
αλλά η κυρά το ήθελε απεγνωσμένα, όπως φαίνεται.
Αυτή ούτε προσωπικό δεν έχει.
Αυτές οι κοπελιές προσλήφθηκαν για ένα βράδυ.
Μόνο εγώ είμαι μόνιμη, κι αυτό χάρη στη θεία του.
Καλή κυρία. Κακομαθαίνει τον ανιψιό της, τον Τέσμαν, όμως.
Έχω κι εγώ έναν γιο σαν και του λόγου του. Παθιασμένος με τα βιβλία.
Διδάσκει τώρα και πλέει σε πελάγη ευτυχίας.
Όχι σαν τον Τέσμαν, που είναι ανικανοποίητος.
Έβαλε και κουλούρα τώρα.
Ο καψερός.
Εσένα έψαχνα.
Έντα Γκάμπλερ.
Εξαιρετικό το θέαμα νωρίτερα.
Ικανοποιήθηκες;
Τι;
Απλώς θέλω να σε κοιτάω.
- Αϊλίν. - Γιατί με έκανες να πιω, Έντα;
Ήθελα να σου μιλήσω.
Δεν μπορούσες απλώς να...
Δεν ήσουν ο εαυτός σου.
Έχω αλλάξει, αυτό είναι όλο.
Δεν αλλάζουν οι άνθρωποι.
Προφανώς.
Πιστεύεις ότι εσύ...
Εσύ κι εγώ...
αν είχα πει ναι...
Δεν θα το έλεγες ποτέ.
Δειλή κατά βάθος.
Ναι.
Αλλά θεωρείς ότι...
Κατέβαλα μεγάλη προσπάθεια για να μη σε σκέφτομαι, Έντα.
Αν μπορούσα,
τα πράγματα θα ήταν αλλιώς.
Θα το ζούσαμε μαζί όλο αυτό.
- Όχι. - Θα ήταν όπως είχες πει.
Θα έχτιζα κάτι μαζί σου. Θα ήμουν...
Ευτυχισμένη.
Ναι.
Κάποτε πίστευα ότι δεν θα ευτυχήσω ποτέ μου.
Είχα την εντύπωση...
πως αυτή η μιζέρια ήταν κάτι που μου άξιζε.
Τα χρωστούμενα...
για μια ανήθικη ζωή.
Έκτοτε συνειδητοποίησα ότι δεν είμαι έτσι καθόλου.
Αλλά εσύ δεν μπορείς να ευτυχήσεις.
Ήξερες τι έλεγες, μάλλον.
Μπορώ.
Αλλά όχι έτσι.
- Όχι έτσι. - Έχεις τα πάντα.
Δεν έχω τίποτα.
Δεν νιώθεις τίποτα.
Εσένα σε αγαπώ.
Ζήσαμε μια τρέλα μαζί.
Θα ήταν το τέλος μου.
Θα με σκότωνες ή θα αυτοκτονούσα.
Γιατί ήρθες εδώ;
Για να σιγουρευτώ ότι δεν σε αγαπώ.
Και;
Δεν σε αγαπώ.
Η Τία τα άφησε όλα για μένα.
Με έκανε καλύτερη.
Μου έδειξε τι σημαίνει γενναιότητα.
Την αγαπώ.
Σιγουρεύτηκα ότι είμαι αποκλειστικά δική της.
Τα τακτοποίησες όλα, λοιπόν.
Μη θυμώνεις.
Όχι. Πήγαινε σ' εκείνη. Αλλά...
Αυτά τα "αλλά" σου σκοτώνουν.
Αλλά πρώτα, τελείωσε αυτό που ξεκίνησες.
Πήγαινε στη βιβλιοθήκη, μίλα με συναδέλφους.
- Όχι. - Έπαιξες με τα κορίτσια.
Άντε και στ' αγόρια τώρα.
Έχω μεθύσει αρκετά.
Μια χαρά είσαι.
Έλα. Έλα εδώ.
Εντάξει.
Τέλεια. Πήγαινε.
Δεν ταράχτηκες, δηλαδή;
3
Θεέ μου, Αϊλίν. Εγώ...
Θέλει κάποιος κάτι;
Ένα Ολντ Φάσιοντ.
Κι εγώ.
Τρία τζιν μαρτίνι. Έγινε.
Τι τρέχει με το κορίτσι;
Ποιο κορίτσι;
Την Τία.
Μαζί δουλέψαμε το βιβλίο.
Αυτό μόνο;
Όχι.
Η μούσα σου είναι;
"Μούσα".
Αντρική λέξη αυτή,
για γυναίκες απ' τις οποίες μαθαίνουν και κλέβουν ενίοτε,
χωρίς να δώσουν εύσημα, και που σίγουρα θέλουν να πηδήξουν.
Ή που πηδάνε, υποθέτω.
Υπάρχει στο λεξικό αυτό;
Στο Merriam-Webster.
Και στο βιβλίο σου;
Τι άλλο λέει το βιβλίο;
Πώς το εμπνεύστηκες;
Βασικά, ήξερα ότι έπρεπε να γράψω αυτό το βιβλίο
μετά από μια διαφωτιστική συζήτηση με έναν νεαρό κύριο σε ένα μπαρ.
Ήμουν με μια φίλη, ίσως τη γνωρίσατε εδώ. Την Νταϊάνα.
Ήταν αργά, λίγο πριν το κλείσιμο, και είπαμε
"Γιατί όχι; Ένα τελευταίο".
Της αρέσει ο κόσμος και ο χαβαλές,
έτσι πήγαμε στο Σίσις.
Σ' εκείνο το χαμαιτυπείο;
Μην αρχίζετε τα σεμνότυφα.
Μπήκαμε, βρήκαμε θέση στο μπαρ, εγώ άναψα τσιγάρο,
η Νταϊάνα πήρε το ουίσκι της
και μιλήσαμε με τους τύπους που σέρβιραν.
Ήταν δύο.
Ψηλοί, καλό αυτό.
Μικρό πιγούνι, κακό αυτό.
Αλλά συνηθίζεται στο σινάφι τους.
Για ποιο σινάφι μιλάμε;
Τα ξεχασμένα νόθα κάποιων αριστοκρατών.
Φλερτάραμε ελαφρώς.
Βέβαια, μ' εμένα αυτό δεν οδηγεί πουθενά, προφανώς.
Μετά από λίγο, αρχίσαμε να πλήττουμε κι αποσυρθήκαμε σε κάποιο τραπέζι.
Πάμε στο πήδημα, Αϊλίν.
Τότε, λοιπόν...
Καθόμασταν εκεί...
και η Νταϊάνα παραπονιόταν για τον βαρετό της σύζυγο, τον Ρίτσαρντ,
που δεν βλέπεται κιόλας.
Κι εγώ άκουγα, όσο μπορεί μια γυναίκα που έχει αποφασίσει
να μη χαραμίσει τη ζωή της προσπαθώντας να ικανοποιήσει κάποιον άντρα.
Και τότε με πλησίασε ο μπάρμαν με το μικρό πιγούνι,
κάθισε στη θέση δίπλα μου και είπε
"Γεια σου. Σε βρίσκω πολύ όμορφη.
"Να μυρίσω τα πόδια σου;"
Εσύ τι είπες;
Του είπα "Για ποιον λόγο;"
Και μου απάντησε
"Είναι το φετίχ μου. Μ' αρέσει. Μην ντρέπεσαι".
- Το φετίχ του; - Τον άφησες;
Όχι βέβαια. Τι ανώμαλοι που είστε.
Του είπα ότι προτιμώ τις σεξουαλικές μου επαφές
αμοιβαίες και κατ' ιδίαν.
Ήταν σεξουαλικό αυτό;
Αυτό κατάλαβα.
Ίσως όλοι οι άνθρωποι να έχουν κάποιο φετίχ
που είναι διαφορετικό. Ή ίσως καινούριο.
Κι αφού κάποια κρυφά φετίχ του παρελθόντος έχουν κανονικοποιηθεί,
σκέφτομαι ότι μπορεί και τα κρυφά φετίχ του παρόντος
να θεωρούνται νορμάλ στο μέλλον.
Δηλαδή, σε δέκα χρόνια θα αυνανιζόμαστε μυρίζοντας πόδια.
Ποιος ξέρει με τι θα τη βρίσκετε, δικαστή Μπρακ.
Σίγουρα θα είναι πολύ πιο σκανδαλώδες.
Ποια είναι τα νέα αυτά φετίχ;
Ν' αγοράσετε το βιβλίο.
Ή να έρθετε σε κάποια διάλεξή μου στο πανεπιστήμιο.
Υπόσχομαι να δώσω το βιβλίο στις συζύγους σας δωρεάν.
Απεχθάνεσαι τη διασκέδαση, μίζερο πλάσμα;
Αν επιθυμείς να φύγεις, φύγε.
Περιττό να την περιμένεις σαν υπηρέτρια.
Έχει τραβήξει πολύ.
- Ανησυχώ. - Κακώς.
Η ανησυχία σε ασχημαίνει.
Δεν φεύγω δίχως εκείνη.
Καλώς. Τότε, μπες μέσα και πες ν' αφήσει το ποτήρι.
Εκείνη αγαπάς...
ή το βιβλίο;
Να πας να πνιγείς.
Δεν έχει αποφασιστεί ακόμα.
Κι αν πάρω τη θέση, υπάρχουν πολλά πανεπιστήμια
που θα σε ζητήσουν. Είμαι σίγουρη.
Χρειάζομαι τα λεφτά, Αϊλίν.
Έχω παντρευτεί...
Με την Γκάμπλερ.
Ναι, όντως τα χρειάζεσαι.
Τέσμαν λέγεται.
Όλο το ξεχνάω.
Πού είναι, αλήθεια;
Κανονικά, δεν θα 'χανε τόσους αγριεμένους άντρες.
Δεν την ξέρεις πολύ καλά, έτσι;
Γνωρίζω την Έντα Γκάμπλερ από τότε που ήταν παιδί
και κυκλοφορούσαν με τον πατέρα της πάνω σε εξαίρετα άλογα.
Ο στρατηγός και η Έντα.
Κάλπαζαν έξω απ' το σπίτι μου κάθε Κυριακή.
Μ' εκείνη τη μαύρη στολή ιππασίας. Κατάλαβες.
- Με τα φτερά... - Με τα φτερά.
Με τα φτερά.
Η μάνα μου...
η πικρόχολη εκείνη σκύλα,
έσκυβε από πάνω μου κι έλεγε
"Κοίτα το μπάσταρδο,
- "που κάνει και φιγούρα!" - Αϊλίν, Αϊλίν.
Όχι.
Τι άλλο να κάνουμε τώρα, αγόρια;
Είναι νωρίς ακόμα.
Διψάω πάρα πολύ.
Πρόσεχε.
Καλά είμαι.
Τι; Θέλετε κι άλλη ιστορία;
Άμα γδυθείς.
Διάβασε απ' το νέο βιβλίο σου.
Κι απ' το παλιό, το ίδιο κάνει.
Τσούλα.
Καλώς, φτάνει. Αρκετά.
Αρκετά.
- Καριόλα! - Έλα...
- Τι είπες; - Αϊλίν.
Ηρέμησε. Γίνεσαι ρεζίλι.
Και τι έγινε;
Εγώ θα πάρω τη δουλειά.
Θα έχω όλα όσα θέλησα ποτέ,
κι εσύ θα έχεις την Έντα να τριγυρνάει
και να κάνει ό,τι τη βολεύει με όποιον τη βολεύει.
Η Έντα Τέσμαν με αγαπάει.
Η Έντα Γκάμπλερ δεν αγαπάει κανέναν πέρα απ' τον εαυτό της.
Έντα Τέσμαν δεν υπάρχει.
Σου άρεσε αυτό;
Μα πώς...
περιορίζεις μια τέτοια γυναίκα; Πώς την κρατάς;
Με σκοινί.
Σου 'φεξε, Τέσμαν.
Είναι μεγάλο έπαθλο, σίγουρα, αλλά όχι άλογο,
δεν παίρνει χαλινάρια.
Ναι.
Είναι φορές που μου 'ρχεται να τη μαστιγώσω.
Μπορεί να της αρέσει.
Φετίχ απ' το βιβλίο κι αυτό.
Αυτό το γαμημένο βιβλίο σου.
Πρώτη φορά σας ακούω να βωμολοχείτε, κύριε Τέσμαν.
Να το διαβάσω;
Εντάξει.
Η τσάντα μου;
Πού είναι;
Μήπως...
Κοίτα με. Είμαι ο πιο βαρετός άνθρωπος...
Αϊλίν!
Αυτή είναι είσοδος. Πάρε, γλυκιά μου.
Ευχαριστώ.
Πού είναι;
- Ποιο; - Το διάβαζες πάλι;
- Δεν... - Το βιβλίο! Ηλίθιε!
- Πού είναι; - Αϊλίν!
Τι κάνεις;
- Δεν ξέρω. - Μην το κάνεις.
- Άφησέ την. - Άσε με.
Τρελάθηκες;
Κόφ' το. Αρκετά!
Αϊλίν, είσαι... Τι κάνεις;
Σταμάτα πια. Άφησέ την!
Άσε με, είπα!
Θεέ μου.
- Με συγχωρείς. - Είσαι καλά;
- Για τον Θεό, τι κάνεις; - Πού είναι;
- Ποιο; - Το χειρόγραφο!
Αϊλίν, δεν έχω ιδέα για ποιο πράγμα μιλάς!
Παλιομαλάκα.
Ξέρω ότι το πήρες.
Θεέ μου. Ναι, σίγουρα το πήρα
και το πούλησα σε όποιον έδινε τα πιο πολλά.
Δεν θα φύγουμε από εδώ μέχρι να βρεθεί.
Συγγνώμη. Με συγχωρείτε.
Βάλτε ένα χεράκι, παρακαλώ.
Βοηθήστε να βρεθεί το χειρόγραφο της Δρος Λάβμποργκ.
Ναι. Πόνεσε πολύ αυτό.
Πάμε να βρούμε το γαμημένο χειρόγραφο. Άντε.
Ας το βρούμε το άτιμο.
Όλη αυτήν την κακή ενέργεια
δεν την αντέχω άλλο.
Δεν είναι αυτό το χειρόγραφο, γλυκιά μου.
Έλα, πάρε λίγη.
Ναι.
Τι είπαμε ότι ψάχνουμε;
Δεν έχω ιδέα.
Κάτω απ' τις καρέκλες.
Τίποτα;
Μήπως...
Ορίστε. Να. Άλλη μια σελίδα.
Κι άλλη μία.
Δεν καταλαβαίνω.
Απ' τον αέρα. Μάλλον...
Το χειρόγραφο πρέπει να...
Αϊλίν.
Λυπάμαι πολύ.
- Θεέ μου. - Όχι. Μη.
- Αφήστε με. - Αϊλίν!
Όχι, θα το πιάσω. Θα το πιάσω.
- Όχι! - Αϊλίν.
- Πάει, Αϊλίν. Μη σκας. - Όχι!
- Πάει. Αφήστε την. - Όχι!
Όχι...
Όχι!
- Κλείσε την πόρτα. - Τία...
Έφαγα τον τόπο να σε βρω.
Μη με κοιτάς έτσι. Ξέρω τι κάνω.
Θα βάλω ένα τέλος στην τυραννία της.
Θέλω μόνο ένα όπλο για να το κάνω.
Βασικά...
Δεν μπορείς να τη σκοτώσεις, το έχω δοκιμάσει.
Χρειάζομαι κάτι ενοχοποιητικό
ή κάτι...
Τι συνέβη;
Πες ότι δεν με γνώρισες ποτέ. Δεν το εύχεσαι καμιά φορά;
Δεν γίνεται αυτό.
Δεν μπορώ, και το ξέρεις.
Πρέπει, όμως.
Όχι.
Το έχασα,
Τία.
Ποιο;
Το χειρόγραφο.
Το έχασα.
Όχι.
Κάπου θα είναι.
Έψαξα παντού.
- Όχι. - Παντού.
Όχι. Θα είναι...
Θα είναι εκεί που...
Χάθηκε.
Πάει!
Στον πάτο της λίμνης.
Της λίμνης;
Αϊλίν;
Ό,τι κι αν κάνω,
δεν πρόκειται ν' αλλάξεις ποτέ ρότα.
Είναι πολύ δύσκολο.
Γιατί είσαι έτσι;
Μ' αγαπάς;
Μόνο όσο μ' αγαπάς κι εσύ.
Είναι αρκετό για σένα;
Όχι, Αϊλίν,
δεν είναι.
Δεν το εννοείς.
Τία.
Ζητάς πολλά από μένα.
Τία.
Πιο πολλά απ' όσα δικαιούται κανείς.
- Σε παρακαλώ, Τία. Να χαρείς. - Εσύ...
- Σε παρακαλώ! - Κάνε ό,τι θες.
Δεν με αφορά πια.
Τία! Σε παρακαλώ.
Το εννοώ!
Καλώς.
Πήγαινε. Δεν σ' έχω ανάγκη.
Εμπρός.
Αξιοθρήνητη νοικοκυρά.
Καλώς την παλιά Αϊλίν. Μίζερη και φαντασιόπληκτη.
- Όπως σ' αρέσει. - Με χρησιμοποιείς και φεύγεις.
- Και σε βολεύει. - Δεν σε είχα ανάγκη!
Για λύπηση είσαι.
- Με χρησιμοποίησες. - Εσύ παίρνεις ό,τι θες...
- Για να αποκτήσει αξία η ζωή σου! - Εγώ ξέρω τι είμαι!
Η ζωή σου δεν έχει καμία αξία.
Θα βρω το βιβλίο μου.
Και θα δημοσιευτεί με το όνομά μου στο εξώφυλλο,
δίπλα στο δικό σου.
Και τίποτα απ' όλα αυτά δεν θα έχει σημασία.
4
Λυπάμαι πολύ, Αϊλίν.
Δεν το είδα πουθενά.
Καθόλου δεν λυπάσαι.
Αυτό ακριβώς ήθελες.
Ήθελα να είσαι ο εαυτός σου.
Να είσαι θαρραλέα.
Έτσι;
Όχι.
Η Τία με άφησε.
Γιατί με πίεσες;
Επειδή ήσουν χαμένη.
Έπρεπε να βρεις δύναμη για να είσαι εσύ.
Δεν έχω δύναμη γι' αυτήν τη ζωή.
Οι συνάδελφοί μου με είδαν να γελοιοποιούμαι.
Το μόνο άτομο που σήμαινε κάτι για μένα έφυγε.
Δεν αντέχω άλλον εξευτελισμό, Έντα.
Δεν μπορώ.
Το να κάνεις ό,τι θες και...
να είσαι όπως θες έχει και τα όριά του.
Και τις συνέπειές του.
Θα σταθείς στα πόδια σου.
Πού βρίσκεις τη δύναμη, Έντα;
Πού;
- Εγώ... - Βέβαια, το ξέρω ήδη.
Εγώ, όμως,
όσα είμαι κι όσα έχω τα οφείλω στην ευφυΐα μου.
Επειδή μπορώ να γράφω
και να σκέφτομαι.
Επειδή έπεισα αυτούς τους βάρβαρους τρωγλοδύτες
ότι έπρεπε να με ακούσουν.
Αυτό το βιβλίο...
δεν θα μπορούσαν να το αμφισβητήσουν.
Ούτε να το αγνοήσουν.
Ακόμα και μετά από αυτό το χάλι.
Θα γλίτωνα τον εξευτελισμό επειδή...
θα είχα δίκιο.
Τώρα είμαι μόνη και ένα τίποτα.
Τώρα είμαι απλώς μια γυναίκα.
Τι θα κάνεις τώρα;
Θα βάλω ένα τέλος όσο πιο γρήγορα γίνεται.
Κάνε ό,τι πρέπει να κάνεις.
Περίμενε.
Περίμενε εδώ.
Αϊλίν.
Θέλω να πάρεις αυτό.
Κακώς δεν το έκανες τότε.
Κάν' το τώρα.
Αντίο...
Έντα Γκάμπλερ.
Αϊλίν;
Αϊλίν!
Έντα.
Έντα, είσαι μέσα;
Έντα.
Τι μπέρδεμα.
Πρέπει να βρούμε το χειρόγραφο.
Τώρα είδα την Αϊλίν. Είναι κουρέλι.
Τι κάνεις;
Όχι.
Έντα.
Φέρε, ίσως να σωθεί κάτι.
Γιατί να σωθεί;
Έντα,
είναι το έργο της ζωής της.
Κι η δική σου ζωή;
- Η δική μου; - Έντα.
Έχεις τρελαθεί;
Όχι. Περίμενε. Μη.
Σώσε ένα μέρος του.
Αν όντως το θέλεις, Τζορτζ.
Αλλά αν το βρει, θα σου πάρει τη δουλειά.
Κυρία Έλισον.
Φεύγετε;
Απλώς ψάχνω το χειρόγραφο.
Δεν νομίζω ότι υπάρχει ελπίδα πια.
- Λέτε; - Ναι, ψάξαμε παντού.
Το αξίζεις.
Τι πήγες κι έκανες, Έντα;
Αυτό που έπρεπε.
Κι αν το μάθει ο Μπρακ;
Καλύτερα να μη συζητηθεί ποτέ ξανά.
Τι σ' έπιασε;
- Τι... - Για σένα το έκανα.
Για μένα;
Για να βγεις απ' τη σκιά αυτής της γυναίκας.
Δεν άντεχα να σκέφτομαι ότι θα ζούσες έτσι.
Όχι, ήθελες μόνο τα λεφτά.
- Ήθελες... - Ήθελα να έχεις όσα ποθούσες.
Ήθελα να είσαι ευτυχής.
- Ευτυχής. Δυνατός. - Ναι;
Αλήθεια;
Και...
Το χρειαζόμασταν.
Με τον πληθυντικό, εννοώ...
Αλήθεια;
- Αλήθεια; - Ναι, αλλά ψυχραιμία.
Κοίτα με, Τζορτζ.
Αυτό κάνω, Έντα.
Δεν πρέπει να μαθευτεί.
Μ' αγαπάς...
Έντα Τέσμαν.
Κάν' το. Εκείνο με το στόμα σου.
Όχι.
- Έντα. - Κάν' το εσύ.
Έφτιαξε η διάθεσή σου;
Έλα τώρα, μη...
Μην κάνεις έτσι!
Άφησέ την, Ντέιβιντ!
- Για όνομα! - Ούτε συγγνώμη δεν είπε.
5
Αναπνέει ακόμα. Πώς σταματάει το αίμα;
Καλά, πάμε μέσα.
Ξαπλώστε την εδώ.
Αφήστε την εδώ, με το μαλακό. Προσέξτε το κεφάλι.
Με το μαλακό. Αναπνέει.
Χάνει πολύ αίμα.
Αϊλίν.
Αϊλίν, δεν μπορώ...
- Δεν ξέρω τι να κάνω. - Για τον Θεό!
- Τι κάνουμε; - Δεν ξέρω.
Προσεκτικά. Το κεφάλι της!
- Αϊλίν. - Ελέγξτε τον σφυγμό της.
Αϊλίν.
Να πάρει.
Τι συνέβη;
- Τι έγινε; - Δεν ξέρω τι έγινε!
- Θεέ μου. - Αυτοπυροβολήθηκε.
Ένα ασθενοφόρο.
Έντα.
Να καλέσουμε ασθενοφόρο.
Έντα!
Έντα! Τώρα!
Χριστέ μου. Θεέ μου.
Δεν το εννοούσα.
Δεν το εννοούσα. Αϊλίν.
Χριστέ μου.
Σας ευχαριστώ. Και μήπως είδατε το όπλο μετά;
Όχι, δεν το ξαναείδε κανείς.
Κατάλαβα καλά; Του συζύγου είναι το σπίτι;
Θα μας πείτε όσα εκτυλίχθηκαν...
Χρονολογικά ή ανά ενότητα;
Ανά ενότητα, λέω, επειδή είναι σκόρπια...
- Τέλεια. Το έχω ξανακάνει. - Όλα καλά;
Πέρα απ' το προφανές, εννοώ.
Τι λέτε;
- Θα ξαναγράψουμε το βιβλίο. - Άντε!
Μάλλον θα είναι έτοιμο για το επόμενο εξάμηνο.
Κι αν πεθάνει, θα πάρετε όλα τα λεφτά.
Αν δεν ολοκληρωθεί έγκαιρα, η Δρ Λάβμποργκ δεν θα πάρει τίποτα.
Αν ζήσει.
Αν δεν εστιαστείς στη δική σου έρευνα, Τέσμαν...
Θα πάμε σε μικρότερο σπίτι.
Αυτές οι ενότητες, θεωρώ...
Μπορώ να βοηθήσω;
- Όχι. - Όχι.
Συγγνώμη.
Ανησυχείτε για κάτι, κυρία Τέσμαν;
Δεν είναι πολύ ανησυχητικά όλα;
Πώς ήταν η Αϊλίν όταν την είδες;
Βρεθήκατε μόνες χθες βράδυ, σωστά;
Εν μέσω όλης της τρέλας.
Για μια στιγμή.
Στο υπνοδωμάτιο;
Για μια στιγμή.
Σε ρώτησαν για το όπλο;
Ποιο όπλο;
Το σχετικό με το συμβάν.
Εκείνο με το οποίο πυροβολήθηκε η Αϊλίν.
Έχει γίνει άφαντο, όπως φαίνεται.
Ο Γκρίνγουντ θεωρεί ότι ήταν το δικό του, μιας και το 'χασε χθες.
Θα του μιλήσουν όπου να 'ναι.
Μετά θα ζητήσουν εσένα.
Και τι θα πω;
Ρόλαντ, μη με πειράζεις.
Δύο άτομα πυροβόλησαν χθες.
Το ένα άτομο ήταν ο καθηγητής Γκρίνγουντ
και το άλλο ήσουν εσύ.
Αυτό θα πεις;
Θα πω ότι έχω το όπλο που σκότωσε την Αϊλίν.
Το έχεις;
- Ναι. - Και τίνος είναι;
Ξέρεις, θαρρώ.
Τι θα πεις, όμως;
Βασικά,
θα εξαρτηθεί.
Απ' το καπρίτσιο μου.
Ήταν καλή ιδέα, Έντα.
Πρόχειρα εκτελεσμένη, αλλά...
Δεν περίμενα ότι θα το έκανε εδώ.
Περίμενα να βρει ένα ωραίο μέρος.
Καλή μου.
Φαντάσου το σκάνδαλο...
όταν μάθουν ότι το όπλο ήταν του στρατηγού Γκάμπλερ.
Ότι το όμορφο μπάσταρδό του το έδωσε σε μια λεσβία
που πήγε να σκοτώσει κάποιον σε ένα σπίτι πολύ ακριβό για την Έντα μας.
Τι θα σκεφτούν;
Δεν μου είχε περάσει απ' το μυαλό αυτό.
Ευτυχώς, δεν υπάρχει τέτοιος κίνδυνος.
Αρκεί να μη μιλήσω.
Μη μου αντιστέκεσαι.
Όχι.
Ο κόσμος δέχεται το αναπόφευκτο στο τέλος, Έντα.
Σταμάτα. Εντάξει. Αρκετά.
Όχι! Έντα!
- Όχι! - Έντα!
Πώς τολμάς;
Μετά απ' όσα έκανα για σένα.
Μου ανήκεις.
Εγώ έχω τον έλεγχο.
Έντα!
Πού είναι;
Έντα!
Έντα, η Αϊλίν!
Ξύπνησε! Έντα, είναι...
Υποτιτλισμός: Ντέση Βερβενιώτου
Επιμέλεια Αγγελική Πανοτάρα